Projekts

**LATVIJAS REPUBLIKAS MINISTRU KABINETA**

 **SĒDES PROTOKOLLĒMUMS**

### Rīgā Nr. 2011.gada \_\_\_\_\_\_\_\_

.§

Par turpmāko rīcību ar valsts akciju sabiedrības „Valsts nekustamie īpašumi” būvniecības projektiem

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(…)

1. Pieņemt zināšanai informatīvo ziņojumu.
2. Atbalstīt šādus būvniecības projektus:
	1. Rīgas pils restaurācija un rekonstrukcija Pils laukumā 3, Rīgā (būvniecības II kārta – Konventa nodrošināšana) un Muzeju krātuvju kompleksa rekonstrukcija Pulka ielā, Rīgā (attīstības I posms – būvniecības I kārta, t.i., muzeja krātuvju korpusa (ēkas) un komunikāciju tīklu izbūve), nosakot Finanšu ministrijai (valsts akciju sabiedrībai „Valsts nekustamie īpašumi”):
		1. līdz 2011.gada 12.augustam, izvērtējot optimālāko būvniecības darbu finansēšanas modeli un saskaņojot ar Kultūras ministriju un Valsts prezidenta kanceleju, normatīvajos aktos noteiktā kārtībā iesniegt Ministru kabinetā rīkojuma projektu par 2.1.apakšpunktā minēto objektu telpu provizoriskās nomas maksas, kas Kultūras ministrijai un Valsts prezidenta kancelejai būs jāmaksā valsts akciju sabiedrībai „Valsts nekustamie īpašumi”, pārcelšanās un aprīkojumu iegādes izdevumu iekļaušanu likumprojekta „Par valsts budžetu 2012.gadam” ilgtermiņa saistībās, norādot būvniecības plānotos pabeigšanas un nomas līgumsaistību sākuma termiņus;
		2. pēc šī protokollēmuma 2.1.1.apakšpunktā minētā Ministru kabineta rīkojuma pieņemšanas normatīvajos aktos noteiktā kārtībā veikt Rīgas pils restaurācijas un rekonstrukcijas Pils laukumā 3, Rīgā (būvniecības II kārta – Konventa nodrošināšana) tehniskā projekta izstrādes, Muzeju krātuvju kompleksa rekonstrukcijas Pulka ielā, Rīgā (attīstības I posms – būvniecības I kārta, t.i., muzeja krātuvju korpusa (ēkas) un komunikāciju tīklu izbūve) tehniskā projekta pārprojektēšanas darbus, sadalot to būvniecības kārtās, un abu minēto objektu būvniecības darbus.
	2. Iekšlietu ministrijas padotībā esošajām iestādēm nepieciešamo būvju (ēku) būvniecība un rekonstrukcija Gaujas ielā 15, Rīgā (attīstības II posms – būvniecības 3. un 5.kārta, t.i., esošās ēkas ar būves kadastra apzīmējumu 0100 087 0149 001 rekonstrukcija (15.korpuss – biroju ēka), esošās ēkas ar būves kadastra apzīmējumu 0100 087 0149 010 rekonstrukcija (12. un 13.korpuss – biroju ēka) un vienlaikus risināt jautājumu par transportlīdzekļu stāvvietu skaita atbilstību normatīvo aktu prasībām), nosakot:
		1. Finanšu ministrijai līdz 2012.gada 2.janvārim, izvērtējot optimālāko būvniecības darbu finansēšanas modeli, iesniegt Iekšlietu ministrijai informāciju par 2.2.apakšpunktā minēto objektu provizorisko nomas maksas apmēru un plānotajiem būvniecības pabeigšanas un nomas līgumsaistību sākuma termiņiem;
		2. Iekšlietu ministrijai pēc šī protokollēmuma 2.2.1.apakšpunktā dotā uzdevuma izpildes līdz 2012.gada 15.martam, normatīvajos aktos noteiktā kārtībā iesniegt Ministru kabinetā rīkojuma projektu par šī protokollēmuma 2.2.apakšpunktā minētā objekta telpu provizoriskās nomas maksas, kas Iekšlietu ministrijai būs jāmaksā valsts akciju sabiedrībai „Valsts nekustamie īpašumi”, pārcelšanās un aprīkojumu iegādes izdevumu iekļaušanu likumprojekta „Par valsts budžetu 2013.gadam” ilgtermiņa saistībās, norādot būvniecības plānotos pabeigšanas un nomas līgumsaistību sākuma termiņus;
		3. Finanšu ministrijai (valsts akciju sabiedrībai „Valsts nekustamie īpašumi”) pēc šī protokollēmuma 2.2.2.apakšpunktā minētā Ministru kabineta rīkojuma pieņemšanas normatīvajos aktos noteiktā kārtībā veikt šī protokollēmuma 2.2.apakšpunktā minētā objekta būvniecības darbus.
	3. Raiņa muzeja – memoriālās mājas „Raiņa un Aspazijas vasarnīca” rekonstrukcija Jāņa Pliekšāna ielā 5/7, Jūrmalā, Raiņa muzeja „Tadenava” rekonstrukcija Jēkabpils novada Dunavas pagastā un Rakstniecības un mūzikas muzeja rekonstrukcija Pils laukumā 2, Rīgā, nosakot Kultūras ministrijai Eiropas Ekonomikas zonas finanšu instrumenta 2009.-2014.gada ietvaros minēto objektu rekonstrukcijas darbus veikt sadarbībā ar Finanšu ministriju (valsts akciju sabiedrību „Valsts nekustamie īpašumi”).
	4. Jaunā Rīgas teātra ēkas rekonstrukcija Lāčplēša ielā 25, Rīgā un Raiņa un Aspazijas mājas renovācija Baznīcas ielā 30, Rīgā, nosakot:
		1. Finanšu ministrijai (valsts akciju sabiedrību „Valsts nekustamie īpašumi”) divu mēnešu laikā, bet ne vēlāk kā līdz 2012.gada 2.janvārim, izvērtējot optimālāko būvniecības darbu finansēšanas modeli, iesniegt Kultūras ministrijai informāciju par 2.4.apakšpunktā minēto objektu provizorisko nomas maksas apmēru un plānotajiem būvniecības pabeigšanas un nomas līgumsaistību sākuma termiņiem;
		2. Kultūras ministrijai pēc šī protokollēmuma 2.4.1.apakšpunktā dotā uzdevuma izpildes līdz 2012.gada 15.martam, normatīvajos aktos noteiktā kārtībā iesniegt Ministru kabinetā rīkojuma projektu par šī protokollēmuma 2.4.apakšpunktā minētā objekta telpu provizoriskās nomas maksas, kas Kultūras ministrijai būs jāmaksā valsts akciju sabiedrībai „Valsts nekustamie īpašumi”, pārcelšanās un aprīkojumu iegādes izdevumu iekļaušanu likumprojekta „Par valsts budžetu 2013.gadam” ilgtermiņa saistībās, norādot būvniecības plānotos pabeigšanas un nomas līgumsaistību sākuma termiņus;
		3. Finanšu ministrijai (valsts akciju sabiedrībai „Valsts nekustamie īpašumi”) pēc šī protokollēmuma 2.4.2.apakšpunktā minētā Ministru kabineta rīkojuma pieņemšanas normatīvajos aktos noteiktā kārtībā veikt Jaunā Rīgas teātra ēkas rekonstrukcijas Lāčplēša ielā 25, Rīgā un Raiņa un Aspazijas mājas renovācijas Baznīcas ielā 30, Rīgā tehniskā projekta izstrādes un abu minēto objektu būvniecības darbus.
3. Atlikt turpmākos izpildes darbus šādiem būvniecības (t.sk., projektēšana un būvdarbi) projektiem:
	1. Finanšu ministrijai (valsts akciju sabiedrībai „Valsts nekustamie īpašumi”) un Iekšlietu ministrijai:
		1. Valsts policijas Latgales reģiona pārvaldes (t.sk., Īslaicīgās aizturēšanas izolatora) un Valsts policijas koledžas Latgales reģiona filiāles ēku (būvju) būvniecība un rekonstrukcija Daugavpils cietokšņa ēku kompleksā (attīstības II posms – būvniecības 2. – 6.kārta);
		2. Iekšlietu ministrijas padotībā esošajām iestādēm nepieciešamo būvju (ēku) būvniecības un rekonstrukcijas Gaujas ielā 15, Rīgā (attīstības II posms – būvniecības 1., 2., 4. un 6.kārta);
		3. Krāslavas rajona policijas pārvaldes administratīvā kompleksa ēkas būvniecības pabeigšana Tirgus ielā 19, Krāslavā (I kārta) un jaunas garāžu ēkas būvniecība Siena ielā 16B, Krāslavā (II kārta);
		4. Valsts robežsardzes Rīgas pārvaldes nelegālo imigrantu uzturēšanās nometnes „Olaine” ēku (būvju) rekonstrukcija Rīgas ielā 10B, Olainē, Olaines novadā;
		5. Valsts robežsardzes Galvenās pārvaldes, Drošības policijas un Valsts ugunsdzēsības un glābšanas dienesta ēku kompleksa būvniecība un rekonstrukcija Rūdolfa ielā 5, Rīgā;
		6. Valsts robežsardzes Ludzas pārvaldes ēku kompleksa būvniecība Liepājas ielā 2b, Ludzā;
		7. Valsts ugunsdzēsības un glābšanas dienesta A kategorijas ugunsdzēsības depo ēku (būvju) būvniecība Jaunpils ielā, Rīgā (bez numura);
		8. Valsts ugunsdzēsības un glābšanas dienesta D kategorijas ugunsdzēsības depo ēku (būvju) būvniecība (bez piesaistes vietai);
		9. Valsts ugunsdzēsības un glābšanas dienesta C kategorijas ugunsdzēsības depo ēku (būvju) būvniecība Smiltenē, Rūpniecības ielā 2.
	2. Finanšu ministrijai (valsts akciju sabiedrībai „Valsts nekustamie īpašumi”) un Kultūras ministrijai:
		1. Muzeju krātuvju kompleksa rekonstrukcijas Rīgā, Pulka ielā (attīstības II posms – pārējās būvniecības kārtas);
		2. Latvijas Nacionālā mākslas muzeja filiāles ēkas „Arsenāls” rekonstrukcija Torņa ielā 1, Rīgā;
		3. Rīgas vēstures un kuģniecības muzeja ēkas rekonstrukcija Palasta ielā 4, 6 un 8, Rīgā;
		4. Akurātera muzeja ēkas rekonstrukcija O.Vācieša ielā 6A, Rīgā;
		5. Daugavpils zonālā arhīva ēkas rekonstrukcija Daugavpils cietokšņa ēku kompleksā.
	3. Finanšu ministrijai (valsts akciju sabiedrībai „Valsts nekustamie īpašumi”) un Ārlietu ministrijai:
		1. Latvijas Republikas vēstniecības ēkas rekonstrukcija Amerikas Savienotajās Valstīs, Vašingtonā;
		2. Latvijas Republikas vēstniecības Krievijas Federācijā ēkas rekonstrukcija Maskavas vēsturiskajā centrā, Čapligina ielā 3 (būvniecības II kārta, t.sk., inženierkomunikācijas un viesu nama „Tālava” rekonstrukcija);
		3. Latvijas Republikas vēstniecības ēkas iegāde un rekonstrukcija Īrijā, Dublinā (bez adreses).
	4. Finanšu ministrijai (valsts akciju sabiedrībai „Valsts nekustamie īpašumi”) un Tieslietu ministrijai – Rīgas apgabaltiesas ēkas būvniecība Brīvības ielā 207, Rīgā.
4. Izbeigt turpmākos izpildes darbus šādiem būvniecības (t.sk., projektēšana un būvdarbi) projektiem:
	1. Finanšu ministrijai (valsts akciju sabiedrībai „Valsts nekustamie īpašumi”) un Iekšlietu ministrijai:
		1. Kurzemes reģiona pārvaldes Ventspils iecirkņa administratīvās ēkas būvniecība Ventspilī, Rūpniecības ielā 2;
		2. Valsts robežsardzes Daugavpils pārvaldes Kuļbovas atbalsta punkts ārkārtas situācijai būvniecība Krāslavas novada Piedrujas pagastā, „Kuļbovo”.
	2. Finanšu ministrijai (valsts akciju sabiedrībai „Valsts nekustamie īpašumi”) un Korupcijas novēršanas un apkarošanas birojam – Korupcijas novēršanas un apkarošanas biroja jaunas administratīvās ēkas būvniecība Rīgā, Ķīpsalas ielā (bez numura).
5. Finanšu ministrijai likumprojektā „Par valsts budžetu 2012.gadam” paredzēt tiesību normu, kurā noteikts, ka valsts akciju sabiedrība „Valsts nekustamie īpašumi” 2012.gadā neieskaita valsts budžetā valsts īpašumu atsavināšanā gūtos ieņēmumus 340 013 latu apmērā par šī protokollēmuma 4.1.1. un 4.2.apakšpunktā minēto objektu ietvaros valsts akciju sabiedrības „Valsts nekustamie īpašumi” faktiski veikto kapitālieguldījumu atmaksu.
6. Finanšu ministrijai (valsts akciju sabiedrībai „Valsts nekustamie īpašumi”):
	1. līdz 2012.gada 15.martam, izvērtējot optimālāko būvniecības darbu finansēšanas modeli un atmaksas kārtību par valsts akciju sabiedrības „Valsts nekustamie īpašumi” faktiskajiem būvniecības un to finansēšanu saistītajiem izdevumiem, sadarbībā ar Valsts prezidenta kanceleju, Iekšlietu ministriju, Kultūras ministriju, Ārlietu ministriju un Tieslietu ministriju, normatīvajos aktos noteiktā kartībā iesniegt Ministru kabinetā tiesību akta projektu ar priekšlikumiem par turpmāko rīcību ar šī protokollēmuma 3.punktā minētajiem būvniecības projektiem;
	2. līdz 2011.gada 1.novembrim sadarbībā ar Korupcijas novēršanas un apkarošanas biroju normatīvajos aktos noteiktā kartībā iesniegt Ministru kabinetā tiesību akta projektu ar priekšlikumiem turpmākai rīcībai par Korupcijas novēršanas un apkarošanas biroja izvietošanu valsts nekustamajos īpašumos;
	3. izveidot starpinstitūciju darba grupu Finanšu ministrijas vadībā, tās sastāvā iekļaujot ar Daugavpils cietokšņa attīstību saistīto iestāžu pārstāvjus no Finanšu ministrijas, valsts akciju sabiedrības „Valsts nekustamie īpašumi”, Daugavpils domes, Iekšlietu ministrijas, Kultūras ministrijas un, ja nepieciešams, citu iestāžu pārstāvjus, nosakot starpinstitūciju darba grupai:
		1. apzināt visu ministriju viedokli par tās padotībā esošo iestāžu, kuras sava noteiktās funkcijas veic Daugavpils pilsētas teritorijā, nepieciešamību nodrošināt darba telpas, izmantojot Daugavpils cietokšņa teritorijā esošās ēkas, un veikt nepieciešamās darbības ar Daugavpils cietokšņa un ar to turpmāko attīstību saistītu problēmjautājumu risināšanu;
		2. līdz 2012.gada 1.oktobrim, izvērtējot Daugavpils cietokšņa turpmākās attīstības perspektīvas un to finansēšanas modeļus, sadarbībā ar protokollēmuma 6.3.apakšpunktā noteikto starpinstitūciju darba grupu, normatīvajos aktos noteiktā kartībā iesniegt Ministru kabinetā tiesību akta projektu ar priekšlikumiem par turpmāko rīcību par Daugavpils cietokšņa turpmākās attīstības perspektīvām un to finansēšanas modeļiem.
	4. sākot ar 2012.gadu ik gadu līdz 1.jūlijam sadarbībā ar iesaistītajām iestādēm, normatīvajos aktos noteiktā kartībā iesniegt Ministru kabinetā informatīvo ziņojumu par šī protokollēmuma 2.punktā un Ministru kabineta 2010.gada 17.augusta sēdes protokola (prot.Nr.42 21.§) 2.punktā doto uzdevumu izpildes gaitu.
7. Atzīt par aktualitāti zaudējušu Ministru kabineta 2007.gada 15.maija sēdes protokollēmumu (prot.Nr.29  43.§) „Par Korupcijas novēršanas un apkarošanas biroja jaunas administratīvās ēkas būvniecību”.

# Ministru prezidents V.Dombrovskis

# Valsts kancelejas direktore E.Dreimane

# Finanšu ministrs A.Vilks

2011.07.28. 14:54

1478

G.Kosojs

67024941, gunars.kosojs@vni.lv

A.Gurkovskis

67024698, aleksandrs.gurkovskis@vni.lv